CELEX: C2006/190/42
Language: sl
Date: 2006-08-12 00:00:00
Title: Zadeva T-148/06: Tožba, vložena 26. maja 2006 — Marie Claire proti UUNT — Marie Claire Album (MARIE CLAIRE)

12.8.2006   
            
            
               SL
            
            
               Uradni list Evropske unije
            
            
               C 190/23
            
         Tožba, vložena 26. maja 2006 — Marie Claire proti UUNT — Marie Claire Album (MARIE CLAIRE)
   (Zadeva T-148/06)
   (2006/C 190/42)
   Jezik, v katerem je bila tožba vložena: španščina
   Stranke
   
      Tožeča stranka: Marie Claire S.A. (Castellón, Španija) (zastopnika: T. Fernández Mateos in T. Marín Bataller, abogados)
   
      Tožena stranka: Urad za usklajevanje na notranjem trgu (znamke, vzorci in modeli)
   
      Druga stranka pred odborom za pritožbe: Marie Claire Album SA
   Predlogi tožeče stranke
   
               —
            
            
               da se razveljavi odločba drugega odbora za pritožbe z dne 6. marca 2006 v zadevi R-530/2004-2.
            
         
               —
            
            
               da se posledično ugotovi, da glede znamke Skupnosti, katere registracija se zahteva niso podani razlogi za zavrnitev registracije iz člena 8(5) Uredbe (ES) št. 40/94 o znamki Skupnosti in da se torej te določbe v tem primeru ne uporabijo.
            
         
               —
            
            
               da se ugotovi, da znamka Skupnosti številka 77.834 „MARIE CLAIRE“, katere registracija se zahteva ne izkorišča ali škoduje razlikovalnemu značaju ali ugledu prejšnje znamke nasprotne stranke, brez utemeljenega razloga.
            
         
               —
            
            
               da se ugotovi, da za zahtevano znamko Skupnosti ravno tako ne veljajo razlogi za zavrnitev registracije iz člena 8(1)(b) Uredbe (ES) št. 40/94, kot sta v svojih odločbah že odločila oddelek za ugovore ter drugi odbor za pritožbe UUNT.
            
         
               —
            
            
               da se v korist tožeče stranke dovoli registracija znamke Skupnosti št. 77.834 „MARIE CLAIRE“ za „kopalna oblačila, telesno perilo in spodnje perilo“ iz razreda 25 mednarodne klasifikacije.
            
         
               —
            
            
               da se UUNT in morebitnemu intervenientu naloži plačili stroškov postopka.
            
         Tožbeni razlogi in bistvene trditve
   
      Prijavitelj znamke Skupnosti: tožeča stranka
   
      Predlagana znamka Skupnosti: Besedna znamka „MARIE CLAIRE“ za proizvode iz razreda 25 — prijava št. 2 389 567.
   
      Imetnik znamke ali znaka, navajanega v postopku z ugovorom: Marie Claire Album SA.
   
      Znamka ali znak, navajan v postopku z ugovorom: nacionalni in mednarodni besedni in figurativni znamki „MARIE CLAIRE“ za proizvode in storitve iz razredov 1, 3, 14, 16, 18, 20-22, 24-28, 41 in 42.
   
      Odločba oddelka za ugovore: Zavrnitev ugovora.
   
      Odločba odbora za pritožbe: Razveljavitev odločbe oddelka za ugovore in ugoditev ugovoru.
   
      Navajani tožbeni razlogi: Kršitev člena 8(1)(b) in (5) Uredbe (ES) št 40/94.